open-index/open-wikipedia-markdown huggingface dataset:
แซนซิบาร์

**แซนซิบาร์** (; ; ) คือภูมิภาคเกาะกึ่งปกครองตนเองที่รวมเข้ากับแทนกันยีกาใน ค.ศ. 1964 เพื่อสถาปนาสหสาธารณรัฐแทนซาเนีย โดยเป็นกลุ่มเกาะในมหาสมุทรอินเดียที่อยู่ห่างจากแอฟริกาแผ่นดินใหญ่  และประกอบด้วยเกาะเล็กหลายแห่งกับเกาะใหญ่สองแห่ง คือ: อุงกูจา (เกาะหลัก, นิยมเรียกว่าเกาะแซนซิบาร์) แลพเกาะเพมบา แซนซิบาร์ซิตี เมืองหลักของแซนซิบาร์ ตั้งอยู่บนเกาะอุงกูจา และสโตนทาวน์ ศูนย์กลางทางประวัติศาสตร์ เป็นแหล่งมรดกโลก

อุตสาหกรรมหลักของแซนซิบาร์คือเครื่องเทศ, แรฟเฟีย และการท่องเที่ยว เครื่องเทศหลักที่ผลิตได้แก่กานพลู จันทน์เทศ อบเชย และพริกไทย การท่องเที่ยวในแซนซิบาร์เป็นกิจกรรมล่าสุดที่รัฐบาลเข้ามาสนับสนุน ทำให้มีจำนวนนักท่องเที่ยวเพิ่มขึ้นจาก 19,000 คนใน ค.ศ. 1985 ไปเป็น 376,000 คนใน ค.ศ. 2016 ตัวหมู่เกาะเข้าถึงได้ผ่านท่าเรือ 5 แห่ง และท่าอากาศยานนานาชาติอาเบด อามานี คารูเมที่สามารถรองรับผู้โดยสารถึง 1.5 ล้านคนต่อปี

ระบบนิเวศทางทะเลของแซนซิบาร์เป็นส่วนสำคัญของเศรษฐกิจในด้านการประมงและการเพาะเลี้ยงสาหร่าย (algaculture) และมีระบบนิเวศทางทะเลที่สำคัญที่ทำหน้าที่เป็นแหล่งอนุบาลปลาสำหรับประชากรปลาในมหาสมุทรอินเดีย ที่มากไปกว่านั้น ระบบนิเวศบนบกที่เป็นอยู่ของ Zanzibar red colobus กับ Zanzibar servaline genet สัตว์เฉพาะถิ่น และเสือดาวแซนซิบาร์ สัตว์ที่หายากหรือสูญพันธ์ุแล้ว ความกดดันจากอุตสาหกรรมท่องเที่ยวและการประมง เช่นเดียวกันกับภัยขนาดใหญ่กว่าอย่างการเพิ่มของระดับน้ำทะเลที่เกิดจากการเปลี่ยนแปลงสภาพภูมิอากาศ สร้างความกังวลด้านสิ่งแวดล้อมเพิ่มมากขึ้นทั่วทั้งภูมิภาค

## ศัพทมูลวิทยา
คำว่า *Zanzibar* มาจากภาษาอาหรับว่า *ซันญิบาร* ( ) ซึ่งมาจากภาษาเปอร์เซียว่า *แซงบอร์* ( ) โดยเป็นคำประสมของ *[[ซันจญ์|แซง]]* ( , "ดำ") + *บอร์* ( , "ชายฝั่ง") เทียบกับ ทะเลซันจญ์ ชื่อนี้เป็นหนึ่งในชื่อสถานที่หลายชื่อที่มีต้นกำเนิดคำที่คล้ายกัน โดยหมายถึง "ดินแดนคนผิวดำ" หรือความหมายที่คล้ายกัน ซึ่งสื่อถึงผู้อยู่อาศัยที่มีผิวดำ

## อ้างอิง

## แหล่งข้อมูลอื่น

*รัฐบาลแซนซิบาร์ 
*Current and forecast weather for Zanzibar
*President's office 
*Tourism Portal


หมวดหมู่:รัฐและดินแดนที่ก่อตั้งในปี พ.ศ. 2506
หมวดหมู่:รัฐสุลต่านในอดีต
หมวดหมู่:เกาะในทวีปแอฟริกา
หมวดหมู่:เกาะในมหาสมุทรอินเดีย
หมวดหมู่:อดีตรัฐสมาชิกสหประชาชาติ
หมวดหมู่:อดีตรัฐในอารักขาของอังกฤษ
หมวดหมู่:อดีตอาณานิคมของโปรตุเกส
สังขยาปกาสกปกรณ์

**สังขยาปกาสกปกรณ์** เป็นปกรณ์ในภาษาบาลี ประเภทร้อยกรอง มีความยาว 73 คาถา ประพันธ์โดย พระญาณวิลาส พระภิกษุชาวล้านนา

สังขยาปกาสกปกรณ์ ซึ่งพระญาณวิลาส ได้ประพันธ์ไว้นั้น เข้าใจว่าเจตนาให้ผู้ศึกษาสังขยาปกาสกปกรณ์ ศึกษาโดยใช้วิธีท่องจำ มาตรานับต่างๆ เพื่อการนำไปใช้ได้อย่างสะดวก เหมือนการท่องสูตรคูณของนักเรียนในปัจจุบัน 
การประพันธ์เป็นคาถานั้นง่ายต่อการจดจำก็จริง แต่มีความยุ่งยากในการศึกษาให้เข้าใจ เพราะงานประพันธ์เป็นคาถาต้องมีข้อความสั้นๆ กระชับ ตามกฎแห่งฉันทลักษณ์ การที่ถูกกำหนดด้วยกฎแห่งฉันทลักษณ์ ทำให้ผู้ประพันธ์ ไม่สามารถจะอธิบายขยายความอะไรให้ละเอียด ได้มากเหมือนการแต่งเป็นร้อยแก้ว

## เนื้อหา
เนื้อหาของสังขยาปกาสกปกรณ์ ว่าด้วยการคำนวณนับในลักษณะต่างกัน 6 ประเภท มาตรานับ คือ
# อัทธาสังขยา มาตราวัดระยะทาง
# ธัญญสังขยา มาตราตวงสิ่งของ
# ปมาณสังขยา มาตราชั่งสิ่งของ
# ภัณฑสังขยา ระบบการนับจำนวน
# มูลภัณฑสังขยา มาตรานับเงินตรา
# นีลกหาปณสังขยา การนับมูลค่า และการกำหนดขนาดนีลกหาปณะ 

## ดูเพิ่ม
* แลโมกสังขยา

## อ้างอิง
* สังขยาปกาสกฎีกา มหาวิทยาลัยเที่ยงคืน

หมวดหมู่:กวีนิพนธ์
หมวดหมู่:วรรณกรรมทั่วไป
ตำบลตลาดขวัญ (อำเภอเมืองนนทบุรี)

**ตำบลตลาดขวัญ** เป็นตำบลหนึ่งที่อยู่ในเขตเทศบาลนครนนทบุรี อำเภอเมืองนนทบุรี จังหวัดนนทบุรี

## ประวัติ
ตำบลตลาดขวัญในอดีตยังเป็นชื่อชุมชนเก่าแก่ของจังหวัดนนทบุรีที่เรียกว่า **บ้านตลาดขวัญ** ซึ่งมีการตั้งถิ่นฐานอยู่อาศัยมาตั้งแต่สมัยกรุงศรีอยุธยา ต่อมาในรัชสมัยสมเด็จพระมหาจักรพรรดิ พระองค์ได้ทรงยกฐานะหมู่บ้านเล็ก ๆ ที่ชื่อว่าบ้านตลาดขวัญแห่งนี้ให้มีฐานะเป็นเมืองนนทบุรีในปี พ.ศ. 2092 เพื่อประโยชน์ต่อการเกณฑ์ไพร่พลหากเกิดสงคราม รวมทั้งให้เป็นเมืองท่าและหน้าด่านทางทิศใต้ของกรุงศรีอยุธยา

ชุมชนตลาดขวัญตั้งอยู่ในริมฝั่งตะวันออกของแม่น้ำเจ้าพระยา ทางทิศใต้ของวัดท้ายเมือง โดยมีหอทะเบียนที่ดินเก่า (บริเวณโรงเรียนเทศบาล 1 ถนนนนทบุรี 1) เป็นสิ่งยืนยันความเก่าแก่ของชุมชนแห่งนี้ ปัจจุบันท้องที่ของตำบลในอำเภอเมืองนนทบุรีที่มีชื่อว่า "ตลาดขวัญ" นั้น ไม่มีอาณาเขตติดต่อกับแม่น้ำเจ้าพระยา แต่อยู่ลึกเข้ามาตอนใน ส่วนบริเวณชุมชนบ้านตลาดขวัญอันเป็นที่ตั้งเมืองนนทบุรีโบราณนั้น ทุกวันนี้อยู่ในเขตตำบลบางกระสอและตำบลสวนใหญ่

## ที่ตั้งและอาณาเขต

ตำบลตลาดขวัญตั้งอยู่ทางทิศตะวันออกของอำเภอเมืองนนทบุรี มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับตำบลบางกระสอ (อำเภอเมืองนนทบุรี) มีแนวกึ่งกลางคลองบางซื่อและมีแนวกึ่งกลางซอยติวานนท์ 18 (ปิ่นประภาคม) เป็นเส้นแบ่งเขต
* **ทิศตะวันออก** ติดต่อกับตำบลบางเขน (อำเภอเมืองนนทบุรี) มีแนวกึ่งกลางซอยงามวงศ์วาน 2 (อัคนี) เป็นเส้นแบ่งเขต
* **ทิศใต้** ติดต่อกับตำบลบางเขน (อำเภอเมืองนนทบุรี) มีแนวกึ่งกลางคลองบางตะนาวศรีและแนวเขตสมมุติระหว่างสุดซอยประชาราษฎร์ 3 (พันเอกหาญ) กับสุดซอยพิบูลสงคราม 10 (สุขนิรันดร์ 1) เป็นเส้นแบ่งเขต
* **ทิศตะวันตก** ติดต่อกับตำบลสวนใหญ่ (อำเภอเมืองนนทบุรี) มีแนวเขตสมมุติตั้งแต่สุดซอยพิบูลสงคราม 10 (สุขนิรันดร์ 1) ผ่านปากซอยพิบูลสงคราม 13 (บุรีรังสรรค์) ถึงคลองบางแพรกเหนือ รวมทั้งแนวกึ่งกลางคลองบางแพรกเหนือเป็นเส้นแบ่งเขต

## การแบ่งเขตการปกครอง
ตำบลตลาดขวัญแบ่งการปกครองส่วนภูมิภาคออกเป็น 11 หมู่บ้าน ปัจจุบันตำแหน่งกำนันและผู้ใหญ่บ้านได้ถูกยกเลิกไปแล้ว เนื่องจากตำบลตลาดขวัญอยู่ในเขตเทศบาลนครนนทบุรีทั้งตำบล แต่ระบบหมู่ยังไม่ได้ถูกยกเลิกไปอย่างสิ้นเชิงและยังมีความสำคัญต่อการใช้ประโยชน์ในด้านต่าง ๆ ของราชการ เช่น การกำหนดเลขหมายประจำบ้าน การระบุที่อยู่ทางไปรษณีย์ การแบ่งเขตเลือกตั้งระดับท้องถิ่น การกำหนดพื้นที่บริการของโรงเรียน เป็นต้น 

## อ้างอิง

## แหล่งข้อมูลอื่น
* 

ตลาดขวัญ
หมวดหมู่:อำเภอเมืองนนทบุรี
สะแงะ

**สะแงะ** อาจหมายถึง
* ปลาสะแงะ ปลาน้ำจืดชนิดหนึ่ง
* สะแงะ (พืช)
สติวเดนต์อั๊กลี่

**สติวเด้นท์ส อั๊กลี่** (Students ugly) เป็นวงดนตรีแนวพังก์ร็อก สัญชาติไทย

## ประวัติ
ต้นปี 2536 หลังจากรอยได้รับรางวัล รองชนะเลิศประกวดดนตรี ลำดับที่ 1 ของกระทรวงวิทยาศาสตร์ รอยได้ถูกชักชวนทำวงดนตรีเล่นตาม Pub ในฐานะมือกีตาร์ solo ของวง "กัลปังหา" (cover เพลงวง คาราวาน) 1 ปีกว่ากับการตระเวรเล่นย่าน บางเขน - รามอินทราฯ และเริ่มเบื่อจึงลาออกจากวง ต้นปี 2537 "รอย" ธนบดี บุ่นวรรณา ได้ก่อตั้งวงดนตรีกับเพื่อน เป็นวงดนตรี 3 ชิ้น เพื่อเล่นในมหาวิทยาลัยชื่อวงคือ "I Love You To Death" เล่นดนตรีแนว Hard Rock ยุค 70 โดยมี "บี" ณรงค์ฤทธิ์ กัลยา เป็นมือกลอง และ "หนึ่ง" อุสเรน งามแสง เล่นเบส

left|thumb|รอย กับ แกะ ในงาน Dogs 
ต่อมา "เกียรติ สุริยพงศ์ เตียนสิงห์" เข้ามาแทนบี ในปีต่อมา "แกะ53" วสุธา คงสง (53 คือชื่อซอยรามคำแหงที่แกะอยู่ในขณะนั้น) เข้ามาเป็นสมาชิกถาวรทำเดโมเทปเสนอบริษัทต่าง ๆ ปลายปี 2537 ทั้งสามได้เสนอผลงานผ่านที่ Sony Music และได้ ออดิชันในกลางเดือนพฤศจิกายนปีนั้น เกียรติลาออกจากวงกะทันหันโดยไม่ทราบสาเหตุ ทางวงได้รับคำแนะนำจาก หนึ่ง อุสเรน งามแสง ซึ่งขณะนั้นเป็นหัวหน้าวง "NO FATE" ว่ามีมือกลองชั้นดีคนหนึ่ง นั่นคือ สอวอชิงตัน (สมศักด์ กลิ่นศรีสุข) 15 ธันวาคม SONY MUSIC Thailand ติดต่อกลับมาเพื่อคุยเรื่องสัญญา ทางวงเซ็นสัญญากับ SONY MUSIC ในวันที่ 26 มกราคม ปี 2538 และเปลี่ยนชื่อวงมาเป็น HEART BREAK KID ก่อนที่จะเปลี่ยนอย่างเป็นทางการในปี 2539 มาเป็น Students-ugly จนถึงปัจจุบัน รอยให้เหตุผลว่า ชื่อน่าจะเป็น PUNK ROCK ที่สุด เพลงที่ใช้ในการออดิชันวันนั้นคือ
#เพลง อย่าซ้อมฉัน (ปัจจุบันเนื้อเพลงได้ผ่านการแก้ไขจนเป็นเพลง ผมเกลียดปืนที่อยู่ในมือคุณ)
#เพลง ทุเรศ
#เพลง Heart Shape Box ของ Nirvana
 
ผลงานชุดแรก ถูกวางจำหน่ายในเดือน พฤศจิกายน ปี 2539 โดยมี ป้าง นครินทร์ กิ่งศักดิ์ เป็น โปรดิวเซอร์ ใช้นามแฝงในขณะนั้นว่า "กระยาสาทร"

## ผลงาน
#Album “ขอบคุณที่ตักเตือน” / 2539 sony music
#Album EP. “ขอบคุณที่ตักเตือน อคูสติค” / 2540 sony music
#Album LP. “Roy against the machine” / 2542 Shit Records
#E.P. Album “PARTY” / 2543 Shit records
#Album “เล้กสั้น ขยันซอย” / 2544 Shit records
#LP. Album “ประชด” / 2545 GMM Grammy
#LP, Album “HAPPY DOG DAY” (ชิงหมาเกิด) / 2547 Rs
#Live ! The Bootlegs School Tour In 1997 / 2548 มานี เรคคอร์ดส limited edition
#Lp.Album “Money is power” / 2549 มานี เรคคอร์ดส limited edition
#LP. Album “Light” / 2550 มานี เรคคอร์ดส limited edition
#Single album "กระแดะ" / 2554 ชิท เรคคอร์ดส
#รวมเดโมอัลบั้ม "ของสงวน" / 2556 ชิทเรคคอร์ดส
#LP, album "Prayud is a punk" / 2557 forever dogs records
#EP. album "Turn left s wrong" (2558) เป็นอัลบั้มพิเศษ

หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 1990

## แหล่งข้อมูลอื่น

* แฟนเพจวง Student Ugly's Fanpage
* Students Ugly 10 อัลบั้ม Students Ugly 10 Albums  
* โค้งสุดท้าย'คม ชัด ลึก อวอร์ด 9' โค้งสุดท้าย'คมชัดลึกอวอร์ด9' 
* วิพากษ์สื่อ เด็กเหยื่อข่าวดังวิพากษ์สื่อ"ดี-เสื่อม" ชี้โดน"อำนาจนิยมอภิสิทธิ์"ครอบงำ 
* เพลงชาติอีกเพลงของผับ เพลงชาติอีกเพลงของผับที่เล่นดนตรีสด มั่นใจว่า หลายคนเคยฟังแต่ไม่รู้ใครเป็นต้นฉบับ 
* ยุค 90'sอัลเทอร์เนทีฟครองเมือง เมื่ออัลเทอร์เนทีฟ (กลับมา) ครองเมือง
* ก่อกำเนิด'พังค์สัญชาติไทย' พั้งส์(PUNK)คือใคร
นิยม ทองชิตร

**รองอำมาตย์ตรี นิยม ทองชิตร์** เกิดเมื่อวันที่ 2 มกราคม พ.ศ. 2452 ที่กรุงเทพมหานคร ในวัยเด็กเรียนหนังสือที่โรงเรียนสวนกุหลาบวิทยาลัย ร่วมห้องเดียวกับ หม่อมราชวงศ์เสนีย์ ปราโมช ในชั้น ม.ศ. 5 ในปี พ.ศ. 2464 ได้รับแต่งตั้งให้เป็น "นายหมู่ลูกเสือเอก" นิยม ทองชิตร์ เป็นนักเรียนที่เชี่ยวชาญในเรื่องกีฬาเป็นอย่างมาก โดยเฉพาะกีฬาประเภทศิลปะการต่อสู้ป้องกันตัว เช่น มวยไทย,  มวยสากล และยูโด โดยในขณะนั้นทางโรงเรียนได้ริเริ่มสร้างสนามมวยขึ้น ซึ่งนับเป็นยุคเริ่มแรกของมวยสากลในประเทศไทยด้วย โดยมีพระยานนทธิเสนสุเรนทร์ภักดีเป็นนายสนาม และระดมนักมวยฝีมือดีจากจังหวัดต่าง ๆ เข้ามาชกแข่งขันกัน 

ทาง นิยม ทองชิตร์ เป็นนักมวยระดับแชมป์ของกระทรวงธรรมการ (กระทรวงศึกษาธิการในปัจจุบัน) เป็นนักมวยในสังกัดของพระยาโอวาทหัตถกิจ ได้จัดให้นิยมชกกับ ยัง หาญทะเล ในแบบมวยคาดเชือก ที่สนามของโรงเรียน ซึ่งนิยมเอาชนะไปได้เพียงยกแรก ด้วยการจับคอหาญล็อกคอไม่ยอมปล่อย จึงทำให้มีบรรดานักเรียนรุ่นใหญ่ที่เก่งทางยูโด หันมาชกมวยสากลกันเป็นจำนวนมาก เช่น ทิม อติเปรมานนท์, จีน พลจันทร์, เธียร ทองจู, ประสิทธิ์ บุญญารมย์ เป็นต้น ซึ่งหลายคนต่อมากลายเป็นนักมวยชื่อดังในเวลาต่อมา

ทางด้าน นิยม ทองชิตร์ ได้ชกมวยไทยคาดเชือกอีกครั้งกับผู้คุมนักโทษในเรือนจำอาณาจักรอยุธยาชื่อ ครูขันธ์ และสามารถเอาชนะน็อกครูขันธ์ได้ไปอย่างสวยงาม ได้ชื่อเสียงและเงินรางวัลมากมาย ซึ่งก็นำไปบำรุงกิจการกองลูกเสือของโรงเรียนเสียหมด 

ทางนั้นจึงได้ทุนไปศึกษาต่อยังประเทศอังกฤษ โดยพักอยู่ในกรุงลอนดอน ค่าใช้จ่ายกินอยู่ทั้งหมดเป็นคนออกเอง และได้ฝึกฝนวิชามวยสากลอย่างเป็นทางการอย่างจริงจัง และขึ้นชกมวยสากลสมัครเล่นในนามของสโมสรที่สังกัดอยู่ร่วม 10 กว่าครั้ง มีแพ้เพียง 3 ครั้ง

เมื่อกลับมา ได้รับราชการเป็นครูพลศึกษาสอนทั้ง มวยสากล, ยูโด, บาสเก็ตบอล ที่โรงเรียนสวนกุหลาบวิทยาลัย, โรงเรียนปทุมคงคา และโรงเรียนบ้านสมเด็จ (มหาวิทยาลัยราชภัฏบ้านสมเด็จเจ้าพระยาในปัจจุบัน) มียศที่รองอำมาตย์ตรี จนถึงปี พ.ศ. 2497 ได้ลาออกจากราชการและมาทำงานอยู่ที่บริษัทเทวกรรมโอสถ ในซอยกิ่งเพชร ถนนเพชรบุรี จึงได้ร่วมกับนายห้าง ทองทศ อินทรทัต ก่อตั้งค่ายมวย "กิ่งเพชร" ขึ้นมา และได้ทำการฝึกสอน โผน กิ่งเพชร จนกลายเป็นแชมป์โลกคนแรกของไทยในที่สุด

นอกจากนี้ นิยม ทองชิตร์ ยังได้ทำหน้าที่เป็นเทรนเนอร์ให้นักมวยร่วมสมัยอีกหลายคน เช่น ศุภชัย พิณฑุวัฒนะ, ไท กิ่งเพชร, เปลี่ยน กิ่งเพชร, ศักดิ์ชาย อารุณ, สาริกา ยนตรกิจ เป็นต้น

ต่อมาได้เกิดขัดใจกับโผนและนายห้างทองทศ จึงได้แยกออกตัวออกมา คิดจะตั้งค่ายมวยเป็นของตัวเอง แต่ก็ประสบกับปัญหาบาดเจ็บที่ชายโครง ถึงขนาดต้องรับการผ่าตัดหลายครั้งที่โรงพยาบาลพระมงกุฎเกล้า และท้ายที่สุดก็เสียชีวิตด้วยอาการแทรกซ้อนน้ำท่วมปอดในวันที่ 19 มีนาคม พ.ศ. 2529 สิริอายุได้ 77 ปี 

นิยม ทองชิตร์ ถือได้ว่าเป็นปูชนียบุคคลสำคัญในวงการมวยและวงการกีฬาของไทยคนหนึ่ง ซึ่งบุคคลในวงการมวยและสื่อมวลชนมักเรียกชื่อติดปากว่า **ครูนิยม** หรือ **อาจารย์นิยม** ขณะที่โผนและภรรยาจะเรียกว่า **พ่อ**

## อ้างอิง

หมวดหมู่:ผู้ฝึกสอนมวยสากล
หมวดหมู่:บุคคลที่เสียชีวิตในปี พ.ศ. 2529
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:ครูชาวไทย
หมวดหมู่:บุคคลจากกรุงเทพมหานคร‎‎
ปฏิทรรศน์

**ปฏิทรรศน์** หรือ **พาราด็อกซ์** () คือ ประโยคหรือกลุ่มของประโยคที่เป็นจริงอย่างชัดเจน แต่นำไปสู่ความขัดแย้งในตัวเอง หรือสถานการณ์ที่อยู่นอกความคิดทั่วไป โดยทั่วไปแล้วอาจเป็นไปได้ว่า ประโยคดังกล่าวนี้แท้จริงแล้วอาจไม่ได้นำไปสู่สภาวะขัดแย้ง ผลลัพธ์ที่ได้อาจไม่ใช่ข้อขัดแย้งจริง ๆ หรือข้อกำหนดในตอนต้นอาจไม่จริงหรือไม่สามารถเป็นจริงพร้อม ๆ กันได้ คำว่าปฏิทรรศน์หรือพาราด็อกซ์มักถูกใช้แทนที่ไปมากับคำว่าข้อขัดแย้ง อย่างไรก็ตามแนวคิดทั้งสองนั้นไม่เหมือนกันเสียทีเดียว ในขณะที่ข้อขัดแย้งประกาศสิ่งที่ตรงกันข้ามกับตัวเองหลาย ๆ ปฏิทรรศน์กลับมีทางออกหรือคำอธิบาย

## ปฏิทรรศน์ในทางปรัชญาและตรรกะ

* ปฏิทรรศน์แห่งความอิสระ (Paradox of free will)
ถ้าพระเจ้ารู้ว่ามนุษย์จะทำอะไรตอนที่สร้างมนุษย์ขึ้นมา แสดงว่ามนุษย์นั้นไม่มีอิสระ
* ปฏิทรรศน์คุณปู่ (Grandfather paradox)
ถ้าคนคนหนึ่งเดินทางย้อนเวลากลับไปฆ่าปู่ของเขา จะทำให้พ่อของเขาไม่สามารถถือกำเนิดมาได้ ซึ่งนั่นจะทำให้เขาไม่สามารถเกิดมาได้ด้วยเช่นกัน ซึ่งในเมื่อถ้าเขาไม่ได้เกิดมา เขาก็ไม่สามารถย้อนเวลากลับไปฆ่าปู่ของเขาได้
* ปฏิทรรศน์ช่างตัดผม (Barber paradox) 
ช่างตัดผมมีหน้าที่ตัดผมให้คนทั่วไป เพราะคนทั่วไปไม่สามารถตัดผมของตนเองได้ แล้วช่างตัดผมสามารถตัดผมของตัวเองได้หรือ

## ปฏิทรรศน์ในทางคณิตศาสตร์และสถิติศาสตร์

* ปฏิทรรศน์ของซีโน (Zeno's paradox)
เราไม่สามารถวิ่งแข่งแซงเต่าได้ โดยต่อให้เต่าอยู่ในตำแหน่งข้างหน้า เพราะเมื่อเราเดินทางไปอยู่ที่ตำแหน่งเดิมของเต่า เต่าก็เปลี่ยนตำแหน่งไปข้างหน้าเสียแล้ว
*โคมไฟของทอมสัน (Thomson's lamp)

ถ้าเราเปิด-ปิดไฟไปเรื่อย ๆ เป็นอนันต์ครั้ง แล้วไฟจะเปิดหรือปิด
* ปฏิทรรศน์ของรัสเซิลล์ (Russell's paradox)

* M เป็นเซตของเซตทุกเซตที่ไม่บรรจุตัวเองเป็นสมาชิก ดังนั้น A จะเป็นสมาชิกของ M ก็ต่อเมื่อ A ไม่เป็นสมาชิกของ A

## ปฏิทรรศน์ในทางเศรษฐศาสตร์

* ปฏิทรรศน์ของลอนตีฟ (Leontief's paradox) 
ประเทศที่อุดมด้วยปัจจัยทุน แต่มีการส่งออกสินค้าที่ใช้แรงงานเป็นหลัก
* ปฏิทรรศน์ของกีฟเฟน (Giffen's paradox) 

การเพิ่มราคาของสินค้าบางอย่าง ทำให้คนอยากซื้อมากขึ้น
* ปฏิทรรศน์มูลค่า (Paradox of value) หรือ ปฏิทรรศน์เพชรและน้ำ (Diamond-water paradox)
น้ำมีประโยชน์มากกว่าเพชร แต่ราคาถูกกว่า

## อ้างอิง

หมวดหมู่:ปรัชญาตรรกศาสตร์
หมวดหมู่:ตรรกศาสตร์
หมวดหมู่:ปฏิทรรศน์
สหสมภพ ศรีสมวงศ์

**นายสหสมภพ ศรีสมวงศ์** เกิดที่กรุงเทพมหานคร จบการศึกษาระดับปริญญาตรีจากคณะนิติศาสตร์ มหาวิทยาลัยธรรมศาสตร์ นายสหสมภพ เดิมชื่อ **สมภพ ศรีสมวงศ์** ต่อมาได้เปลี่ยนชื่อเป็น **สหสมภพ** ในปี พ.ศ. 2538

นายสหสมภพ ศรีสมวงศ์ เป็นโปรโมเตอร์และผู้จัดการนักมวยหลายราย โดยเฉพาะอย่างยิ่งนักมวยสากล มีค่ายมวยเป็นของตนเองคือค่าย "ส.จิตรลดา" ซึ่งเป็นค่ายที่ฝึกสอนเฉพาะมวยสากลเพียงอย่างเดียว และเป็นผู้จัดการและผู้จัดการร่วมของนักมวยไทยหลายรายที่ได้เป็นแชมป์โลกจำนวนมาก เช่น พเยาว์ พูนธรัตน์, สด จิตรลดา, สามารถ พยัคฆ์อรุณ, นภา เกียรติวันชัย, สมาน ส.จาตุรงค์ เป็นต้น และเป็นผู้แทนของสภามวยโลก (WBC) ในประเทศไทยและเป็นผู้ก่อตั้งสภามวยแห่งเอเชีย (ABCO) ขึ้นมาด้วยในปี พ.ศ. 2542

โดยเริ่มต้นในวงการมวยด้วยการจัดมวยทางสถานีโทรทัศน์สีกองทัพบกช่อง 7 ร่วมกับ เทียมบุญ อินทรบุตร โปรโมเตอร์ชื่อดังในปี พ.ศ. 2513

ในทางสังคมและการเมือง นายสหสมภพเคยลงสมัครเป็นสมาชิกสภาร่างรัฐธรรมนูญ (สสร.) ประจำปี พ.ศ. 2540 ที่กรุงเทพมหานครด้วย แต่ไม่ได้รับการเลือกตั้ง นอกจากนี้แล้วในปี พ.ศ. 2510 ยังเป็นหนึ่งในผู้ร่วมก่อตั้งสถานีโทรทัศน์สีกองทัพบกช่อง 7 อีกด้วย 

นายสหสมภพ ศรีสมวงศ์ เสียชีวิตอย่างกะทันหันในวันที่ 28 ธันวาคม  พ.ศ. 2543 ด้วยอาการหัวใจวาย โดยได้เข้านอนในเวลากลางคืนและเสียชีวิตไปในระหว่างหลับ เมื่อภรรยาและลูกสาวขึ้นไปปลุกในตอนเช้าก็พบว่าเสียชีวิตแล้ว โดยตำแหน่งสุดท้ายนั้น นายสหสมภพเป็นผู้อำนวยการฝ่ายกิจกรรมพิเศษของช่อง 7 อยู่ด้วย

เมื่อยังมีชีวิตอยู่ นายสหสมภพถือได้ว่าเป็นบุคคลที่นักมวยและบุคคลในวงการมวยให้การยอมรับ และนับถือเป็นอย่างมาก ด้วยความเป็นคนมีน้ำใจและไม่เอารัดเอาเปรียบใคร โดยมีรายการมวยชกเคลื่อนไหวประจำทุกวันพุธทุกกลางเดือน ชื่อรายการ "ศึกดาวรุ่งทีวีสี 7 มุ่งแชมเปี้ยนโลก" ทำการชกกันที่ลานเพลิน ช่อง 7 และมีการถ่ายทอดทางช่อง 7 ประจำ อีกทั้งในบางครั้งยังขึ้นเวทีให้น้ำและสอนนักมวยในระหว่างพักยกเหมือนกับเป็นเทรนเนอร์เสียเอง และในบางครั้งยังสามารถเสนอชื่อของนักมวยให้ติดอันดับของสภามวยโลกได้โดยยังไม่มีตัวตนของนักมวยรายนั้นอยู่เลยก็มี

นายสหสมภพ มีชื่อเล่นว่า **อึ่ง** จึงถูกเรียกกันจนติดปากว่า **บิ๊กอึ่ง** ในขณะที่นักมวยจะเรียกว่า **คุณผู้ชาย** เมื่อเสียชีวิตไปแล้ว นายชัยวัฒน์ ศรีสมวงศ์ ลูกชายคนโตเป็นผู้ดูแลกิจการมวยแทนที่อยู่ช่วงหนึ่งก่อนที่จะถ่ายโอนมาเป็น พล.ต.อ.โกวิท ภักดีภูมิ 

### พิธีกร
* **พ.ศ. 2513** : มวยไทย 7 สี ทุกวันวันอาทิตย์ เวลา 13.00 น.-15.00น. ทาง ช่อง 7 ร่วมกับ เทียมบุญ อินทรบุตร (เริ่มวันที่ 2513-2532)

## อ้างอิง

หมวดหมู่:บุคคลที่เสียชีวิตในปี พ.ศ. 2543
หมวดหมู่:บุคคลจากกรุงเทพมหานคร‎‎
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลในวงการมวยไทย
หมวดหมู่:ชาวไทยเชื้อสายจีน
หมวดหมู่:นักธุรกิจชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:โปรโมเตอร์มวยชาวไทย
หมวดหมู่:พิธีกรชาวไทย
หมวดหมู่:เสียชีวิตจากภาวะหัวใจล้มเหลว
สหภาพมวยโลก

**สหภาพมวยโลก** (; ตัวย่อ: WBU) สถาบันมวยสากลระดับโลกสถาบันหนึ่ง ก่อตั้งขึ้นในปี พ.ศ. 2537 ที่ประเทศอังกฤษ โดยมี จอน ดับเบิลยู. โรบินสัน ชาวอังกฤษเป็นประธาน
เป็นหนึ่งในสถาบันมวยโลกที่ไม่ได้รับการยอมรับจากบรรดาแฟนมวยทั่วโลก คล้ายกับสหพันธ์มวยโลก (WBF) เพราะนักมวยที่ได้แชมป์และขึ้นชิงแชมป์ของสถาบันนี้ มาตรฐานค่อนข้างต่ำกว่าสถาบันอื่น

สำหรับในประเทศไทย สหภาพมวยโลกได้เข้ามาในปี พ.ศ. 2538 โดยมี พีระพงษ์ ธีระเดชพงษ์ หรือ ชุ้น เกียรติเพชร เป็นตัวแทน มีนักมวยชาวไทยจำนวนหนึ่งทยอยเป็นแชมป์ ได้แก่ หนึ่งเดียว ศักดิ์จารุพร, สุรชัย แสงมรกต, ศรพิชัย พิษณุราชันย์, ยอดชิงชัย ศรทองยิม, จ้าวสิงห์ทอง นครหลวงโปรโมชั่น, ศิริมงคล สิงห์มนัสศักดิ์, สุวัจชัย นครหลวงโปรโมชั่น และ พงษ์ศักดิ์เล็ก กระทิงแดงยิม

แต่ปัจจุบัน สถาบันนี้ยังมีความเคลื่อนไหวอยู่โดยเฉพาะอย่างยิ่งในแถบภาคพื้นยุโรป แต่สำหรับในประเทศไทยได้หมดบทบาทไปจากวงการมวยของไทยเป็นที่เรียบร้อยแล้วเช่นเดียวกับสหพันธ์มวยโลก

## อ้างอิง

## แหล่งข้อมูลอื่น
* WBU-BOXING อังกฤษ

หมวดหมู่:องค์กรเกี่ยวกับมวยสากล
รัฐมนตรีว่าการกระทรวงยุติธรรมของไทย

**รายพระนาม รายนามเสนาบดีและรัฐมนตรีว่าการ[[กระทรวงยุติธรรม (ประเทศไทย)|กระทรวงยุติธรรม]]**

## เสนาบดีกระทรวงยุติธรรม

## รัฐมนตรีว่าการกระทรวงยุติธรรม

## ดูเพิ่ม

* รายนามรัฐมนตรีช่วยว่าการกระทรวงยุติธรรมของไทย

## อ้างอิง
* กระทรวงยุติธรรม ( Ministry of Justice) 
* ลำดับความเป็นมาของคณะรัฐมนตรีไทย 

ยุติธรรม
หมวดหมู่:กระทรวงยุติธรรม
*
ยุทธเวหาที่บริเตน

**ยุทธเวหาที่บริเตน** () คือการรบทางอากาศที่กองทัพอากาศเยอรมันหรือลุฟท์วัฟเฟอ (Luftwaffe) เปิดการโจมตีทางอากาศเพื่อชิงความได้เปรียบกับกองทัพอากาศสหราชอาณาจักร ก่อนที่จะดำเนินการบุกทางทะเลและการทิ้งทหารพลร่มจากอากาศในปฏิบัติการสิงโตทะเล (Unternehmen Seelöwe) ที่ทางเยอรมันได้วางแผนไว้ก่อนหน้า ต้นเหตุของการรบครั้งนี้มาจากความคิดของอดอล์ฟ ฮิตเลอร์และนายทหารในกองทัพบกเยอรมันที่เชื่อว่าการบุกหมู่เกาะบริเตนข้ามทะเลจะไม่สามารถทำได้โดยง่ายถ้ากองทัพอากาศหลวงไม่ถูกทำลายเสียก่อน เป้าหมายหลักของลุฟวาฟเฟิลในการเปิดศึกทางอากาศคือเพื่อบั่นทอนหรือทำลายกองกำลังทางอากาศของอังกฤษจนอ่อนแอกว่าที่จะยับยั้งการบุกได้ ส่วนเป้าหมายรองก็คือทำลายโรงงานผลิตเครื่องบินและสาธารณูปโภคต่างๆ รวมทั้งทิ้งระเบิดใส่พื้นที่ที่มีความสำคัญทางการเมือง เพื่อข่มขู่ชาวบริเตนให้ยอมแพ้หรือยอมสงบศึกด้วย กระนั้น แม้เยอรมนีจะมีเครื่องบินรบที่ดีกว่าและนักบินที่มีประสบการณ์มากกว่า (สืบเนื่องจากการบุกครองโปแลนด์ก่อนหน้านี้) แต่ความเด็ดขาดของกองทัพอากาศหลวงและจำนวนเครื่องบินที่มากกว่า ทำให้ฝ่ายเยอรมันประสบกับความล้มเหลวในการทำลาย หรือแม้แต่จะบั่นทอนกำลังของกองทัพอากาศหลวงของอังกฤษ (หรือแม้แต่จะทำลายขวัญกำลังใจของชาวบริเตน)และพ่ายแพ้ไปในที่สุดซึ่งความพ่ายแพ้ครั้งนี้ของเยอรมันถือเป็นหนึ่งในความพ่ายแพ่ครั้งสำคัญของเยอรมันที่จะนำไปสู่ชัยชนะเหนือฝ่ายอักษะของฝ่ายสัมพันธมิตรในที่สุดเพราะเวลาต่อมานาซีเยอรมันได้หันเหไปโจมตีสหภาพโซเวียตแทนทำให้อังกฤษสามารถตั้งตัวได้และได้พันธมิตรใหม่เข้าร่วมต่อสู้กับนาซีเยอรมันคือ สหรัฐอเมริกาและสหภาพโซเวียต

ยุทธเวหาบริเตนถือเป็นการรบครั้งแรกที่สู้กันทางอากาศตลอดทั้งศึก รวมถึงเป็นศึกที่มีปฏิบัติการณ์ทิ้งระเบิดที่ยาวนานและสูญเสียมากที่สุดเท่าที่เคยมีมาจนถึงปัจจุบัน และเป็นศึกที่มีการทิ้งระเบิดทางยุทธศาสตร์ (ที่มีจุดประสงค์เพื่อทำลายเศรษฐกิจ หรือการผลิตของศัตรู ไม่ใช่การทำลายข้าศึกโดยตรง) ที่ถูกคิดค้นขึ้นตั้งแต่สงครามโลกครั้งที่หนึ่ง แต่ยังไม่ได้ถูกนำมาใช้จริง

## อ้างอิง



หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:การทิ้งระเบิดทางยุทธศาสตร์ในสงครามโลกครั้งที่สอง
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:ปฏิบัติการและยุทธการทางอากาศในสงครามโลกครั้งที่สองเกี่ยวข้องกับเยอรมนี
หมวดหมู่:ปฏิบัติการและยุทธการทางอากาศในสงครามโลกครั้งที่สองเกี่ยวข้องกับสหราชอาณาจักร
หมวดหมู่:แคนาดาในสงครามโลกครั้งที่สอง
หมวดหมู่:แฮร์มัน เกอริง
หมวดหมู่:ความสัมพันธ์ทางการทหารเยอรมนี–สหราชอาณาจักร
เจ้าพระยาอภัยราชา

**เจ้าพระยาอภัยราชา** อาจหมายถึง
* เจ้าพระยาอภัยราชา (ชื่น) บุตรเจ้าพระยาบวรราชนายก (เฉกอะหมัด)
* เจ้าพระยาอภัยราชา (เจ้าคุณประตูจีน) สมุหนายกในปลายรัชสมัยสมเด็จพระเจ้าอยู่หัวบรมโกศจนถึงการเสียกรุงศรีอยุธยาครั้งที่สอง เป็นบิดาพระสำราญองค์ (สกุลสโรบล) และเจ้าพระยาธรรมาธิกรณาธิบดี (ทองดี)
* เจ้าพระยาอภัยราชา (ปิ่น) บิดาเจ้าพระยาบดินทรเดชา (สิงห์ สิงหเสนี)
* เจ้าพระยาอภัยราชาสยามานุกูลกิจ (โรลัง ยัคมินส์) (Gustave Rolin-Jaequemyns) ชาวเบลเยียม ที่ปรึกษาราชการทั่วไปในพระบาทสมเด็จพระจุลจอมเกล้าเจ้าอยู่หัว (พ.ศ. 2378-2444) 
* เจ้าพระยาอภัยราชามหายุติธรรมธร (หม่อมราชวงศ์ลบ สุทัศน์) (พ.ศ. 2400 - 2481)

## อ้างอิง

อภัยราชา
องค์กรมวยโลก

**องค์กรมวยโลก** (, ตัวย่อ: WBO, , ตัวย่อ: OMB) สถาบันที่ดูแลและควบคุมการชกมวยสากลในระดับโลก

## ประวัติ
ก่อตั้งขึ้นในปี พ.ศ. 2531 ที่กรุงซานฮวน ปวยร์โตรีโก โดยมี ราโมน ปินา อาเซเบโด สเปน​: (Ramón Pina Acevedo) ชาวโดมินิกัน เป็นประธานองค์กรมวยโลกคนแรก 

ในระยะแรกเริ่มยังไม่เป็นที่ยอมรับของแฟนมวย เนื่องจากเป็นสถาบันใหม่ แชมป์โลกคนแรกขององค์กรมวยโลกคือ โธมัส เฮิร์นส์ โดยได้เป็นแชมป์ในรุ่นซูเปอร์มิดเดิลเวท โดยการชิงแชมป์ว่างเอาชนะ เจมส์ คินเชน  และทำสถิติเป็นแชมป์โลก 5 รุ่น คนแรกของโลกด้วย

ในเวลาต่อมา องค์กรมวยโลกได้พิสูจน์ให้เห็นว่าเป็นอีกหนึ่งสถาบันที่ได้มาตรฐาน มีนักมวยมากมายที่เป็นแชมป์และโดดเด่น มีความสามารถมากกว่าแชมป์โลกในรุ่นเดียวกันของสมาคมมวยโลก (WBA), สภามวยโลก (WBC), สหพันธ์มวยนานาชาติ (IBF) ในบางครั้งเสียอีก เช่น ทอมมี มอร์ริสัน, นาซีม ฮาเหม็ด, ออสการ์ เดอ ลา โฮยา, มาร์โก อันโตนิโอ บาร์เรรา, วิตาลี คลิทช์โก, วลาดีมีร์ คลิทช์โก เป็นต้น

ในปัจจุบันผู้ดำรงตำแหน่ง​ประธานองค์กรมวยโลก คือ ฟรันซิสโก บัลการ์เซล  (สเปน : Francisco Valcárcel) นักกฎหมายชาวปวยร์โตรีกัน เริ่มดำรงตำแหน่งเมื่อ พ.ศ. 2539
## ซูเปอร์แชมป์

## ระบบการจัดอันดับ

## องค์กรมวยโลกกับประเทศไทย
สำหรับในทวีปเอเชีย สถาบันแห่งนี้ยังไม่ได้แพร่หลายเข้ามา จนกระทั่งในปี พ.ศ. 2547 จึงมีการชิงแชมป์ในสถาบันนี้ขึ้นเป็นครั้งแรกในประเทศไทย มีนักมวยไทยที่ได้เป็นแชมป์ อาทิ เช่น ประมวลศักดิ์ โพธิ์สุวรรณ, ไก่ชน ส.วรพิน, สด ปูนอินทรียิม แต่มีเพียง 2 รายเท่านั้นที่ได้เป็นแชมป์โลก คือ รัตนชัย ส.วรพิน และผึ้งหลวง ส.สิงห์อยู่ นอกนั้นเป็นเพียงแชมป์ในระดับภูมิภาคเท่านั้น และในปี พ.ศ. 2548 มีรายการนักมวยไทยหลายรุ่นขึ้นชิงแชมป์โลกที่สหรัฐอเมริกา แต่ไม่มีใครประสบความสำเร็จเลย

ปัจจุบัน กิจการขององค์กรมวยโลกในประเทศไทย อยู่ในการดูแลของ นายก่อเกียรติ พาณิชยารมณ์  

## อ้างอิง

## แหล่งข้อมูลอื่น
* เว็บไซต์องค์กรมวยโลก

หมวดหมู่:องค์กรมวยโลก
อาเทน

**อาเทน** () เป็นสุริยเทพพระองค์หนึ่ง ได้รับการนับถือมากในสมัยฟาโรห์อเมนโฮเตปที่ 4 ที่ต้องการเปลี่ยนให้ชาวอียิปต์นับถือเทพอาเทนเพียงพระองค์เดียว ทรงเปลี่ยนพระนามของพระองค์เป็นแอเคนาเทนและสร้างเมืองอเคทาเทนเป็นเมืองหลวงใหม่ถวายแด่เทพเจ้าพระองค์นี้

อาเทนเป็นเทพเจ้าผู้ยิ่งใหญ่แห่งเมืองธีบส์ มีรูปเป็นบุรุษเพศ เศียรประดับศิราภรณ์รูปขนนกยาว ยุคหลังพระนามเพี้ยนเป็น อาตอน หรือ อาเทน ในยุคของฟาโรห์อาเมนโฮเทปที่ 4 ได้ทรงพยายามให้คนอียิปต์ทั้งมวลหันมาเคารพเทพอาเทนเพียงองค์เดียว ซึ่งนับเป็นความพยายามในการปฏิรูปความเชื่อครั้งยิ่งใหญ่ โดยฟาโรห์เองได้เปลี่ยนพระนามเป็น แอเคนาเทน (Akhenaten) และฟาโรห์องค์ต่อมาก็ทรงพระนามที่เกี่ยวข้อง คือ ตุตันคาเมน เป็นต้น อาเทน หรืออามุน ถือเป็นเทพแห่งดวงอาทิตย์ ได้ถูกนำมารวมกับ รา หรือ เร กลายเป็นสุริยเทพซึ่งเป็นใหญ่เหนือเทพทั้งปวง

## อ้างอิง
* ชลิตดา. ตำนานอียิปต์โบราณ. กทม. พิมพ์คำ. 2548

อาเทน
หมวดหมู่:สุริยเทพ
อุโมงค์ปิยะมิตร

**อุโมงค์ปิยะมิตร** เป็นอุโมงค์ประวัติศาสตร์ของการรบของขบวนการโจรคอมมิวนิสต์มาลายา สร้างขึ้นเมื่อ พ.ศ. 2519 ตั้งอยู่ที่หมู่ที่ 2 บ้านปิยะมิตร 1 ตำบลตะเนาะแมเราะ อำเภอเบตง จังหวัดยะลา มีความยาวของอุโมงค์ประมาณ 1 กิโลเมตร 

ปัจจุบันอุโมงค์ปิยะมิตร ถูกปรับปรุงเป็นสถานที่ท่องเที่ยวให้กับบุคคลทั่วไปเข้าเยี่ยมชม เปิดบริการทุกวัน เวลา 8.00 - 16.30 น. โดยเข้าทางเดียวกับบ่อน้ำร้อนเบตงและน้ำตกอินทสร อยู่เลยบ่อน้ำร้อนอีก 3 กิโลเมตร เป็นอุโมงค์ที่ผู้ร่วมพัฒนาชาติไทย หรืออดีตกลุ่มโจรคอมมิวนิสต์มลายา (จคม.) สร้างขึ้นเป็นฐานของพรรคคอมมิวนิสต์มลายา เขต 2 เมื่อปี พ.ศ. 2519 ใช้หลบการโจมตีทางอากาศและสะสมเสบียง การสร้างใช้กำลังคน 40 - 50 คน ขุดเข้าไปในภูเขา และใช้เวลาเพียง 3 เดือนจึงแล้วเสร็จ อุโมงค์มีความกว้าง 50-60 ฟุต ยาวประมาณ 1 กิโลเมตร สามารถจุคนได้เกือบ 200 คน มีทางเข้าออกทั้งหมด 9 ทาง เชื่อมต่อถึงกันหมด ปัจจุบันเหลือ 6 ทาง ภายในมีสถานีวิทยุของ จคม. ห้องนอน ห้องเก็บเสบียง มีซอกมีมุมให้เลี้ยวลัดเลาะ ด้านบนเป็นป่ารกมีต้นไม้ใหญ่มากมายปกคลุม ยากแก่การค้นหาและถูกค้นพบโดยทหารฝ่ายรัฐบาล 

การท่องเที่ยวอุโมงค์ใช้เวลาประมาณ 2 ชั่วโมง มีการติดตั้งไฟฟ้าตลอดแนวอุโมงค์ อากาศภายในเย็นสบายไม่อึดอัด บริเวณทางเข้าสองข้างทางเต็มไปด้วยพรรณไม้นานาพันธุ์ และมีแอ่งน้ำที่ไหลมาจากภูเขา ด้านนอกอุโมงค์ซึ่งเคยเป็นลานฝึกทหารจัดให้มีนิทรรศการแสดงภาพและเรื่องราวประวัติศาสตร์ รวมถึงวิถีการดำเนินชีวิตในป่า นอกจากนี้ ยังมีเห็ดและยาสมุนไพรจากป่าจำหน่ายแก่นักท่องเที่ยว และสินค้า 1 ตำบล 1 ผลิตภัณฑ์ (OTOP) ได้แก่ กริช ซึ่งถือเป็นสัญลักษณ์ซึ่งติดตัวชายหนุ่มมุสลิมเกือบตลอดเวลา ปัจจุบันมีกริชที่ผลิตขึ้นเพื่อเป็นเครื่องประดับฐานะและเป็นของที่ระลึกในรูปของปากกากริช โดยย่อส่วนจากของจริงลงมา เน้นด้านฝีมือและความประณีตในการแกะสลักหัวกริชและด้าม

;การเดินทาง

จากอำเภอเบตง ไปตามทางหลวงหมายเลข 410 เป็นระยะทางประมาณ 5 กิโลเมตร แล้วแยกไปตามทางลาดยางอีก 11 กิโลเมตร

## อ้างอิง

* http://www.bet.ago.go.th/ago_betong5.htm  
* http://www.ezytrip.com/travel/images/10000/00500/000461.htm

ปิยะมิตร
หมวดหมู่:สิ่งก่อสร้างในอำเภอเบตง
นูต (เทพี)

**เทพีนัต** เป็นน้องสาวของเทพเกบ บางตำราเล่าว่าเป็นชายาของเทพรา (เทพ) มีโอรสธิดา 4 องค์คือ เทพโอไซริส เทพเซต เทพีไอซิส และเทพีเนฟธิส เป็นเทพีแห่งท้องฟ้า ลักษณะเป็นหญิงที่ทูนหม้อน้ำไว้บนศีรษะหรือหญิงเปลือยที่นอนคว่ำครอบโลกไว้

## อ้างอิง
* ชลิตดา. ตำนานอียิปต์โบราณ. กทม. พิมพ์คำ. 2548

หมวดหมู่:เทพเจ้าอียิปต์โบราณ
เกบ

thumb
**เทพเกบ** เป็นเทพแห่งผืนดินมีน้องสาวคือเทพีนัตมีโอรสและธิดา 5 พระองค์คือ เทพโอไซริส เทพเคปริ เทพเซต เทพีไอซิส และเทพีเนฟธิส  เป็นเทวกษัตริย์ต่อจากเทพชู พระบิดา มีทั้งตำนานที่เล่าว่าพระบิดาสละราชสมบัติให้และเทพเกบเป็นผู้ชิงบัลลังก์

## อ้างอิง
* ชลิตดา. ตำนานอียิปต์โบราณ. กทม. พิมพ์คำ. 2548

หมวดหมู่:เทพเจ้าอียิปต์โบราณ
งานบริการชุมชน

[thumb|right|300px|การทำงานบริการชุมชนตามคำสั่งศาลแขวงที่ 35 [Northville, Michigan|เมืองนอร์ทวิล รัฐมิชิแกน สหรัฐอเมริกา]]

**งานบริการชุมชน** หรือกฎหมายไทยเรียก **งานบริการสังคมหรืองานสาธารณประโยชน์** () เป็นงานบริการหรือกิจกรรมที่บุคคลหรือกลุ่มบุคคลทำให้เปล่าเพื่อประโยชน์สาธารณะ

ผู้ทำงานบริการชุมชนอาจเรียก "อาสาสมัคร" (volunteer) แต่ใช่ว่าทุกคนที่ทำงานบริการชุมชนจะเป็นอาสาสมัคร บางคนอาจถูกบังคับให้ทำงานบริการชุมชนตามคำสั่งศาลเพื่อแทนโทษทางอาญา เช่น ทำงานบริการชุมชนแทนค่าปรับที่ไม่มีเงินชำระ หรือตามคำสั่งของรัฐเพื่อแทนการเป็นทหาร หรือตามคำสั่งของสถาบันการศึกษาเพื่อเป็นส่วนหนึ่งในการสำเร็จวิชาศึกษาเล่าเรียน เป็นต้น

สำหรับกรณีบริการชุมชนตามคำสั่งศาลนั้น ผู้ต้องโทษทางอาญาจะต้องทำงานบริการชุมชนหรือหน่วยงานสาธารณะภายในเขตอำนาจศาลนั้น ๆ แทนการไม่ต้องรับโทษหรือวิธีการบังคับอย่างอื่นทางอาญา ไม่ว่าทั้งหมดหรือบางส่วน เช่น กักขัง หรือปรับ เป็นต้นว่า ค่าปรับอาจลดลงตามจำนวนชั่วโมงที่ทำงานบริการชุมชนแล้วแต่ศาลจะกำหนดอัตรา ในบางกรณี งานบริการชุมชนอาจมีลักษณะเป็นโทษทางอาญาอยู่ในตัว เป็นต้นว่า ผู้ทิ้งขยะเรื่อยเปื่อยอาจต้องทำความสะอาดสวนสาธารณะหรือทางหลวง หรือผู้ขับรถยนต์ขณะเมาสุราอาจต้องไปอธิบายให้นักเรียนฟังว่าเป็นไฉนพฤติกรรมของเขาจึงเป็นโทษต่อสังคม

ศาลอาจให้ผู้ต้องโทษเลือกประเภทงานบริการชุมชนเองก็ได้ แต่มักให้ผู้นั้นอยู่ภายใต้การกำกับดูแลขององค์กรหรือเจ้าพนักงานที่เชื่อถือได้ เช่น พนักงานคุมประพฤติ หรือองค์การสาธารณประโยชน์ และบางครั้ง ศาลอาจห้ามผู้ต้องโทษทำงานบางประเภท เช่น ทนายความที่ต้องโทษอาจต้องห้ามให้บริการทางกฎหมายบางประการต่อสังคม

ในสหรัฐอเมริกา ศาลหลายศาลวางรายการสำหรับให้ผู้เยาว์ที่กระทำความผิดได้ทำงานเพื่อบ้านเมืองหรือหน่วยงานราชการบ้านเมืองโดยมีเจ้าพนักงานตำรวจหรือนายอำเภอคอยกำกับ เพื่อไม่ต้องรับโทษจำคุก และในบางโอกาส ผู้ต้องขังอาจได้รับอนุญาตให้ทำงานบริการสังคมภายนอกที่คุมขังก็ได้ เช่น งานผลิตแสงสว่าง งานซ่อมบำรุง งานเอกสาร งานในไร่ งานสงวนที่ดิน หรืองานโยธาอื่น ๆ โดยอาจได้รับการลดวันในที่คุมขังด้วยก็ได้ การบริการของผู้ต้องขังเช่นนี้มักจัดว่าเป็นแรงงานนักโทษประเภทหนึ่ง มากกว่าจะเป็นการบริการสังคม

ทฤษฎีเกี่ยวกับการเลือกให้ทำงานบริการชุมชนแทนการลงโทษนั้นอย่างน้อยมีอยู่ว่า งานบริการชุมชนจะสร้างคุณประโนชน์ให้แก่สังคมมากกว่าการลงโทษผู้กระทำความผิด ทั้งยังประหยัดค่าใช้จ่ายในการคุมขัง และเป็นหนทางหนึ่งในการอบรมสั่งสอนผู้กระทำความผิดให้เห็นแก่ส่วนรวมและเป็นพลเมืองดีอีกด้วย

## อ้างอิง

หมวดหมู่:การลงโทษ
หมวดหมู่:ประชาสังคม
ยาว

**ยาว** อาจหมายถึง
* ในทางวิทยาศาสตร์
** ความยาว
** ระยะทาง
** การกระจัด
* ปลายาว ชื่อวิทยาศาสตร์ *Pangasius krempfi*
* ยาว อยุธยา (ปรีชา วงศ์รุ่ง) นักแสดงตลก
พระยาน้อยอินท์

**เจ้าหลวงน้อยอินทร์** () หรือ "พระยาน้อยอินท์" เจ้าผู้ครองนครลำปาง องค์ที่ 8 และเจ้าผู้ครองนครลำพูน องค์ที่ 3 เป็นราชบุตรของพระยาคำโสม องค์ที่ 3 เป็นพระอนุชาพระยาขัติยะ

## พระประวัติ
เจ้าน้อยอินท์ ได้รับโปรดเกล้าฯ แต่งตั้งเป็นเจ้าหลวงนครลำพูน เมื่อปี พ.ศ. 2370 สืบแทนพระเจ้านครลำพูนบุญมา ซึ่งถึงแก่พิราลัย จนกระทั่งในปี พ.ศ. 2381 เจ้าหลวงขัติยะ เจ้าผู้ครองนครลำปาง ถึงแก่พิราลัย รัชกาลที่ 3 จึงโปรดเกล้าฯ ให้เจ้าหลวงน้อยอินทร์ ไปเป็นเจ้าผู้ครองนครลำปางในปีเดียวกัน

ในปี พ.ศ. 2391 เจ้ามหาวงศ์ (ภายหลังคือ พระยามโหตรประเทศ) และเจ้าไชยลังกา (ภายหลังคือ เจ้าหลวงไชยลังกาพิศาล) พร้อมกันมีใบบอกกล่าวโทษพระยานครลำปางน้อยอินท์ และพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้พระยาน้อยอินท์ เดินทางมาเข้าเฝ้าที่กรุงเทพมหานคร

ครั้นเดินทางมาถึงกรุงเทพฯ ยังมิทันได้ชำระความ เจ้าหลวงน้อยอินทร์ ถึงแก่พิราลัยเมื่อเดือน 2 ศักราช 1210 ปีวอก ตรงกับ พ.ศ. 2391 รวมพระชนมายุ 70 พรรษา รวมเป็นเจ้าผู้ครองนครลำพูน 11 ปี และครองนครลำปาง 10 ปี

## พระโอรส
พระยาน้อยอินท์ มีราชโอรสและราชธิดา 12 พระองค์ อาจจะมีราชเทวีและหม่อมหลายพระองค์ตามธรรมเนียมของเจ้าผู้ครองนคร

# เจ้าหนานปัญญา เจ้าราชวงศ์เมืองงาว

## ราชตระกูล



## อ้างอิง

หมวดหมู่:เจ้านายฝ่ายเหนือ
8
3
หมวดหมู่:ราชวงศ์ทิพย์จักร
หมวดหมู่:ราชโอรสและราชธิดาในเจ้าผู้ครองนครลำปาง องค์ที่ 4
หมวดหมู่:ราชโอรสในเจ้าผู้ครองนครฝ่ายเหนือ
หมวดหมู่:บุคคลในประวัติศาสตร์กรุงรัตนโกสินทร์
พระยาไชยวงศ์

**เจ้าหลวงไชยวงศ์** () (เจ้ามหาขนานไชยวงศ์) เจ้าผู้ครองนครลำปาง องค์ที่ 6 ในระหว่างปี พ.ศ. 2369 – พ.ศ. 2380 เป็นราชบุตรองค์โต ในพระยาคำโสม เจ้าผู้ครองนครลำปาง องค์ที่ 4 เป็นราชนัดดาในเจ้าฟ้าสิงหาราชธานีเจ้าฟ้าหลวงชายแก้ว และเป็นราชปนัดดาในพระยาไชยสงคราม (ทิพย์ช้าง)

## สิ้นพระชนม์
เจ้าหลวงไชยวงศ์ สิ้นชีพพิตักษัยในวันขึ้น 1 ค่ำ เดือน 7 พ.ศ. 2380 ตรงกับในรัชสมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 แห่งกรุงรัตนโกสินทร์ ครั้งนั้นพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้พระยาพิพิธไอศูรย์ เป็นผู้แทนพระองค์มาพระราชทานเพลิงศพ

## เชื้อสายในปัจจุบัน
ตระกูลไชยวงศ์ หรือ ต้นตระกูล ไชยวงศ์บุตร หลังจากที่เจ้าหลวงไชยวงศ์ สิ้นชีพิตักษัยเชื้อสายทางราชวงศ์ไชยวงศ์ได้แตกขยายแบ่งออกออกและปรับเปลี่ยน ตามความหมายของนามสกุลที่มีความหมายว่า"ชัยชนะของลูกหลาน"จน มาเป็น ไชยวงศ์ /ชัยวงค์บุตร(ตามบรรดาศักดิ์ของเจ้าหลวงไชยวงศ์) ส่วนชัยวงศ์ /ชัยวงษ์ /ชัยวงค์บุตร /ชัยวงค์หรือ ไชยวงศ์บุตร นั้นมาจาก การเขียน อักษร ของนายทะเบียนสมัยนั้น โดยรวมแล้วความหมายที่แท้จริงคือ"ลูกหลานผู้มีชัย หรือ ชัยชนะของบุตรหลาน" นั้นเอง.
 โดยจะสังเกตได้จากที่ตั้งบ้านเรือนในเขต เมืองเก่าในสมัยนั่นนั้นเอง.

## ราชโอรส-ธิดา
เจ้าหลวงไชยวงศ์ มีพระราชโอรสเท่าที่สืบค้นข้อมูลได้คือ

# เจ้าหนานยศ 
# เจ้าเมืองแก้ว เจ้าบุรีรัตน์เมืองงาว

## ราชตระกูล



## อ้างอิง

หมวดหมู่:เจ้านายฝ่ายเหนือ
6
หมวดหมู่:ราชวงศ์ทิพย์จักร
หมวดหมู่:ราชโอรสและราชธิดาในเจ้าผู้ครองนครลำปาง องค์ที่ 4
[หมวดหมู่:ราชโอรสในเจ้าผู้ครองนครฝ่ายเหนือ]]
ไชยวงศ์
พระยาขัติยะ

**เจ้าหลวงขัติยะ** () (เจ้าคันธิยะ ณ ลำปาง) เจ้าผู้ครองนครลำปาง องค์ที่ 7 ครองราชย์ในปี พ.ศ. 2380 แต่ครองราชย์ได้เพียง 6 เดือน ก็เสด็จถึงแก่พิราลัย

## พระประวัติ
เจ้าคันธิยะ หรือเจ้าหลวงขัติยะ ทรงเป็นราชบุตร องค์ที่ 2 ของพระยาคำโสม เป็นพระอนุชาในพระยาไชยวงศ์ เจ้าผู้ครองนครลำปาง องค์ที่ 6

เมื่อพระยาไชยวงศ์ ถึงแก่พิราลัยในปี พ.ศ. 2380 พระยาอุปราชขัติยะ ได้เดินทางลงไปเฝ้าพระบาทสมเด็จพระนั่งเกล้าเจ้าอยู่หัว และได้รับพระกรุณาโปรดเกล้าฯ ตั้งให้เป็นพระยานครลำปาง ครั้นพระยาขัติยะ กราบถวายบังคมลงเดินทางกลับมายังนครลำปางได้เพียง 6 เดือน ก็ป่วยถึงแก่พิราลัย พระบาทสมเด็จพระนั่งเกล้าเจ้าอยู่หัว โปรดเกล้าฯ ให้พระยาสุเรนทร์ราชเสนา เป็นผู้แทนมาพระราชทานเพลิงศพ

## ราชตระกูล



## อ้างอิง

หมวดหมู่:เจ้านายฝ่ายเหนือ
7
หมวดหมู่:ราชวงศ์ทิพย์จักร
หมวดหมู่:ราชโอรสและราชธิดาในเจ้าผู้ครองนครลำปาง องค์ที่ 4
หมวดหมู่:ราชโอรสในเจ้าผู้ครองนครฝ่ายเหนือ
หมวดหมู่:บุคคลในประวัติศาสตร์กรุงรัตนโกสินทร์
โรวัน แอตคินสัน

**โรวัน เซบาสเตียน แอตคินสัน [[เครื่องราชอิสริยาภรณ์จักรวรรดิบริติช|ซีบีอี]]** (; เกิด 6 มกราคม ค.ศ. 1955) เป็นนักแสดง นักแสดงตลก นักเขียนชาวอังกฤษ เขาแสดงนำในซิตคอมเรื่อง *[[แบล็กแคดเดอร์]]* (1983–1989) และ *[[มิสเตอร์บีน]]* (1990–1995) และภาพยนตร์ชุด *[[พยัคฆ์ร้าย ศูนย์ ศูนย์ ก๊าก (แฟรนไชส์)|พยัคฆ์ร้าย ศูนย์ ศูนย์ ก๊าก]]* (2003–2018) แอตกินสันปรากฏตัวครั้งแรกในรายการสเก็ตช์คอมเมดีของบีบีซี เรื่อง *[[นอตเดอะไนน์โอคล็อกนิวส์]]* (1979–1982) เขาได้รับรางวัลแบฟตา สาขาการแสดงบันเทิงยอดเยี่ยม เมื่อ ค.ศ. 1981 จากการมีส่วนร่วมใน *[[เดอะซีเครตโพลิสแมนส์บอลล์]]* (1979) ผลงานอื่น ๆ ของเขา ได้แก่ ภาพยนตร์เจมส์ บอนด์ เรื่อง *[[พยัคฆ์เหนือพยัคฆ์]]* (1983), แสดงเป็นพระใน *[[ไปงานแต่งงาน 4 ครั้ง หัวใจนั่งเฉยไม่ได้แล้ว]]* (1994), ให้เสียงเป็น ซาซู นกเงือกปากแดง ใน *[[เดอะไลอ้อนคิง]]* (1994) และแสดงเป็น รูฟัส พนักงานขายเครื่องประดับใน *[[ทุกหัวใจมีรัก]]* (2003) นอกจากนี้ เขายังแสดงในซิตคอมของบีบีซีเรื่อง *[[เดอะทินบลูไลน์ (ละครโทรทัศน์อังกฤษ)|เดอะทินบลูไลน์]]* (1995–1996) และละครเวทีในบทบาทของ เฟกิน ในละครเพลงเรื่อง *[[โอลิเวอร์!]]* ที่โรงละครเวสต์เอนเมื่อ ค.ศ. 2009 

แอตคินสันมีชื่ออยู่ใน *[[ดิออบเซิร์ฟเวอร์]]* โดยเป็นหนึ่งใน 50 นักแสดงที่ตลกที่สุดของตลกอังกฤษใน ค.ศ. 2007 และอยู่ในหมู่นักแสดงตลก 50 อันดับแรกจากการสำรวจความคิดเห็นของเพื่อนนักแสดงตลกในปี ค.ศ. 2005 ตลอดอาชีพการทำงาน เขาได้ร่วมงานกับนักเขียนบท ริชาร์ด เคอร์ติส และนักแต่งเพลง โฮเวิร์ด กูดดอลล์ ซึ่งเขาทั้งคู่พบที่สมาคมการละครมหาวิทยาลัยออกซฟอร์ดในช่วงทศวรรษ 1970 นอกจากรางวัลแบฟตาของเขาใน ค.ศ. 1981 แล้ว แอตกินสันยังได้รับรางวัล รางวัลโอลิเวียร์ จากการแสดงละครเวทีที่เวสต์เอนด์ใน ค.ศ. 1981 เรื่อง *โรวัน แอตกินสันอินรีวิว* เขาประสบความสำเร็จในด้านภาพยนตร์ด้วยการแสดงในภาพยนตร์ที่ดัดแปลงจากมิสเตอร์บีน ได้แก่ *[[บีน เดอะมูฟวี่]]* (1997) และ *[[มิสเตอร์บีน พักร้อนนี้มีฮา]]* (2007) และแสดงเป็น จอห์นนี อิงลิช ใน *[[พยัคฆ์ร้าย ศูนย์ ศูนย์ ก๊าก (แฟรนไชส์)|พยัคฆ์ร้าย ศูนย์ ศูนย์ ก๊าก]]* (2003–2018) เขาแสดงเป็น จูลส์ เมเกร็ต ใน *[[เมเกร็ต (ละครโทรทัศน์ ค.ศ. 2016)|เมเกร็ต]]* (2016–2017) เมื่อ ค.ศ. 2013 แอตคินสันได้รับพระราชทานเครื่องราชอิสริยาภรณ์จักรวรรดิบริติช ในฐานะผู้ทำคุณประโยชน์ด้านการแสดงและการกุศล

## ชีวิตส่วนตัว
ชีวิตส่วนตัวของแอตคินสัน เขาสมรสกับสาวช่างแต่งหน้าชาวอังกฤษเชื้อสายอิสราเอลชื่อว่า "ซูเนตร้า แชสตรี" เมื่อปี 1990 และมีบุตรด้วยกัน 2 คนได้แก่ บุตรชายชื่อ "เบนจาบิน เจค็อบ แอตคินสัน" (เกิดเมื่อปี 1993) และ บุตรสาวชื่อ "ลิลลี่ วิคตอเรีย แอตคินสัน" (เกิดเมื่อปี 1995) ในปี 2014 แอตคินสันได้ประกาศข่าวเขาแยกทางการกับภรรยา ต่อมาในปี 2015 เขาประกาศหย่ากับซูเนตร้าแล้ว ปัจจุบันกำลังคบหากับนักแสดงหญิง ลูอิส ฟอร์ด ในปี 2014 ฟอร์ดให้กำเนิดบุตรชายชื่อว่า "เจมส์ เดวิด แอตคินสัน" (เกิดเมื่อปี 2017)

## ผลงาน

## อ้างอิง

## แหล่งข้อมูลอื่น

* 
* Rowan Atkinson biography at BFI Screenonline

หมวดหมู่:นักแสดงอังกฤษ
หมวดหมู่:บุคคลจากมหาวิทยาลัยออกซฟอร์ด
หมวดหมู่:บุคคลจากเทศมณฑลเดอรัม
หมวดหมู่:บุคคลจากมหาวิทยาลัยนิวคาสเซิล
ทวีวัฒนา

**ทวีวัฒนา** อาจหมายถึง

;ชื่อสถานที่
* คลองทวีวัฒนาหรือคลองขวาง กรุงเทพมหานคร เริ่มจากคลองภาษีเจริญจนถึงคลองมหาสวัสดิ์
* คลองทวีวัฒนา จังหวัดนนทบุรี เริ่มจากคลองนราภิรมย์จนถึงคลองพระพิมล
* ถนนทวีวัฒนา (เดิมชื่อถนนเลียบคลองทวีวัฒนา) กรุงเทพมหานคร
* ถนนทวีวัฒนา-กาญจนาภิเษก (เดิมชื่อถนนทวีวัฒนา) กรุงเทพมหานคร
* โรงเรียนทวีวัฒนา สังกัดสำนักงานเขตพื้นที่การศึกษากรุงเทพมหานคร 3 กระทรวงศึกษาธิการ
* โรงเรียนคลองทวีวัฒนา สังกัดสำนักการศึกษา กรุงเทพมหานคร

;ชื่อเขตการปกครอง
* เขตทวีวัฒนา กรุงเทพมหานคร
* แขวงทวีวัฒนา เขตทวีวัฒนา กรุงเทพมหานคร
* ตำบลทวีวัฒนา อำเภอไทรน้อย จังหวัดนนทบุรี
บางนา

**บางนา** อาจหมายถึง
* เขตบางนา กรุงเทพมหานคร
** ถนนเทพรัตน หรือ ถนนบางนา-ตราด (ทางหลวงแผ่นดินหมายเลข 34)
** สถานีบางนา สถานีรถไฟฟ้าเส้นทางรถไฟฟ้าเฉลิมพระเกียรติ 6 รอบพระชนมพรรษา สาย 1
* แขวงบางนาใต้ เขตบางนา กรุงเทพมหานคร
* แขวงบางนาเหนือ เขตบางนา กรุงเทพมหานคร
* ตำบลบางนา อำเภอมหาราช จังหวัดพระนครศรีอยุธยา
คลองเตย

**คลองเตย** อาจหมายถึง
* เขตคลองเตย กรุงเทพมหานคร
* แขวงคลองเตย เขตคลองเตย กรุงเทพมหานคร
* สถานีคลองเตย สถานีรถไฟฟ้ามหานคร สายเฉลิมรัชมงคล
* คลองในกรุงเทพมหานคร
* คลองในจังหวัดสงขลาในลุ่มน้ำอู่ตะเภา ไหลลงสู่คลองอู่ตะเภา
ประเวศ

**ประเวศ** อาจหมายถึง

; ชื่อคลอง
* คลองประเวศบุรีรมย์ คลองขุดในรัชกาลที่ 5

;  ชื่อเขตการปกครอง
* เขตประเวศ กรุงเทพมหานคร
* แขวงประเวศ เขตประเวศ กรุงเทพมหานคร
* ตำบลคลองประเวศ อำเภอบ้านโพธิ์ จังหวัดฉะเชิงเทรา

; ชื่อบุคคล
* ประเวศ วะสี ราษฎรอาวุโสชาวไทย
* ประเวศ กุมุท ศิลปินแห่งชาติ สาขาศิลปะการแสดง (ดนตรีไทย)
* ประเวศ ลิมปรังษี ศิลปินแห่งชาติ สาขาทัศนศิลป์ (ประยุกต์ศิลป์)
* ประเวศน์ ปฐวิกรณ์ยิม หรือ ประเวศน์ วิคตอรี่ยิม นักมวยสากลรุ่นไลต์เวตชาวไทย
จตุจักร

**จตุจักร** อาจหมายถึง
* แขวงจตุจักร แขวงหนึ่งในเขตจตุจักร
* เขตจตุจักร เขตหนึ่งในกรุงเทพมหานคร (แยกตัวออกจากเขตบางเขนในปี พ.ศ. 2532)
* สวนจตุจักร สวนสาธารณะ ตั้งอยู่ในเขตจตุจักร บนถนนพหลโยธิน และถนนวิภาวดีรังสิต ทิศเหนือจรดถนนวิภาวดีรังสิต
* ตลาดนัดจตุจักร ตลาดนัดขนาดใหญ่ตั้งอยู่ติดกับสวนจตุจักร (เดิมชื่อ ตลาดนัดย่านพหลโยธิน)
***การขนส่ง**
** สถานีสวนจตุจักร ของรถไฟฟ้ามหานคร สายเฉลิมรัชมงคล ตั้งอยู่ที่ถนนพหลโยธิน ติดกับสวนจตุจักร สามารถเชื่อมต่อกับสถานีหมอชิตของรถไฟฟ้าบีทีเอส สายสุขุมวิท
** สถานีจตุจักร ของรถไฟฟ้าชานเมืองสายสีแดงเข้ม ตั้งอยู่บนถนนกำแพงเพชร 2 บริเวณนิคมรถไฟ กม.11 
** สถานีขนส่งผู้โดยสารกรุงเทพ (จตุจักร) มักเรียกกันว่า ขนส่งหมอชิตใหม่ หรือ หมอชิต 2

; คำว่า "จตุจักร" :เป็นภาษาสันสกฤต หมายถึง 4 รอบพระชนมายุของพระบาทสมเด็จพระเจ้าอยู่หัว รัชกาลที่ 9 ซึ่งพระราชทานแก่สวนสาธารณะในกรุงเทพฯ ตามพระราชประสงค์ ในปี พ.ศ 2518
สาทร

**สาทร** (หรือ **สาธร**) อาจหมายถึง
* หลวงสาทรราชายุตก์ (ยม) ขุนนางและคหบดีในสมัยรัชกาลที่ 5 เป็นผู้ขุดคลองสาทรอันเป็นที่มาของชื่อเขตและถนนในกรุงเทพมหานคร
* เขตสาทร ในกรุงเทพมหานคร ในชื่อเดิมว่า เขตสาธร
* ถนนสาทร ประกอบด้วยสาทรเหนือและสาทรใต้ ซึ่งเป็นถนนคู่ขนานกัน
* สะพานสมเด็จพระเจ้าตากสินหรือ "สะพานสาทร"
* สาธร พันธุ์ไม้พระราชทานเพื่อปลูกเป็นมงคลประจำจังหวัดนครราชสีมา
* สาธร ยูนีค ทาวเวอร์ อาคารร้างบนถนนเจริญกรุง
* บ้านสาทร อาคารอนุรักษ์บนถนนสาทร

## เชิงอรรถ
**<small>ก</small>**  "สาธร" เป็นตัวสะกดชื่อสถานที่ต่าง ๆ ซึ่งเลิกใช้แล้วในปัจจุบัน เนื่องจากไม่ปรากฏคำที่ใช้ตัวสะกดเช่นนี้ในพจนานุกรมภาษาไทย
บึงกุ่ม

**บึงกุ่ม** เป็นบึงรองรับน้ำเหนือ ตั้งอยู่ในเขตบึงกุ่ม ทางตะวันตกติดต่อกับคลองพังพวยซึ่งเชื่อมต่อกับคลองแสนแสบ ทางตะวันออกติดกับคลองบางเตย ซึ่งเชื่อมออกไปยังคลองแสนแสบเช่นเดียวกัน และต่อกับบึงเสรีไทยซึ่งเชื่อมต่อไปยังลำบึงกุ่ม

## อ้างอิง

* แผนที่กรุงเทพมหานคร  โดย 

หมวดหมู่:เขตบึงกุ่ม
บึงกุ่ม
หมวดหมู่:แหล่งน้ำในกรุงเทพมหานคร
ราษฎร์บูรณะ

**ราษฎร์บูรณะ** อาจหมายถึง

* เขตราษฎร์บูรณะ กรุงเทพมหานคร
* แขวงราษฎร์บูรณะ หน่วยปกครองในเขตราษฎร์บูรณะ
* ถนนราษฎร์บูรณะ
* วัดราษฎร์บูรณะ
สายไหม

**สายไหม** อาจหมายถึง
* ไหม (วัสดุ)
* สายไหม (ขนม) ขนมชนิดหนึ่ง
* โรตีสายไหม ขนมไทยชนิดหนึ่ง
* เขตสายไหม กรุงเทพมหานคร
** แขวงสายไหม
** ถนนสายไหม ถนนในท้องที่เขตดังกล่าว
* เส้นทางสายไหม เส้นทางระหว่างเอเชียไมเนอร์ถึงประเทศจีน 
** เส้นทางสายไหม (สารคดี) สารคดีโดยเอ็นเอชเค อันมีแกนเรื่องเกี่ยวข้องกับเส้นทางดังกล่าว
* วัดสายไหม 
* โรงพยาบาลสายไหม 	
* สโมสรฟุตบอลเกร็กคู สายไหม ยูไนเต็ด
* สายไหม ปลัดศรีช่วย อดีตนักกีฬาวอลเลย์บอลทีมชาติไทย
ตลิ่งชัน

**ตลิ่งชัน** สามารถหมายถึง
* เขตตลิ่งชัน กรุงเทพมหานคร
* แขวงตลิ่งชัน เขตตลิ่งชัน กรุงเทพมหานคร
* ตำบลตลิ่งชัน อำเภอเหนือคลอง จังหวัดกระบี่
* ตำบลตลิ่งชัน อำเภอท่าศาลา จังหวัดนครศรีธรรมราช
* ตำบลตลิ่งชัน อำเภอบางปะอิน จังหวัดพระนครศรีอยุธยา
* ตำบลตลิ่งชัน อำเภอบันนังสตา จังหวัดยะลา
* ตำบลตลิ่งชัน อำเภอจะนะ จังหวัดสงขลา
* ตำบลตลิ่งชัน อำเภอเมืองสระบุรี จังหวัดสระบุรี
* ตำบลตลิ่งชัน อำเภอบ้านด่านลานหอย จังหวัดสุโขทัย
* ตำบลตลิ่งชัน อำเภอเมืองสุพรรณบุรี จังหวัดสุพรรณบุรี
* สถานีตลิ่งชัน เป็นสถานีรถไฟทางไกลสายใต้
* วัดตลิ่งชัน ชื่อวัดในกรุงเทพมหานคร, นครราชสีมา, พิจิตร, สระบุรี, สุโขทัยและพิษณุโลก
เจ้าราชบุตร (แก้วเมืองพวน ณ ลำปาง)

รองหัวหมื่น **เจ้าราชบุตร (แก้วเมืองพวน ณ ลำปาง)** () เป็นผู้รั้งตำแหน่งเจ้าผู้ครองนครลำปาง จนถึงแก่กรรมในปี พ.ศ. 2468 ซึ่งหลังจากยุคสมัยเจ้าราชบุตรแล้ว ก็ไม่ปรากฏว่าทางรัฐบาลสยามได้แต่งตั้งเจ้าผู้ครองนครลำปางองค์ใหม่แต่อย่างใด

## พระประวัติ
เจ้าแก้วเมืองพวน เกิดเมื่อวันพุธ ขึ้น 12 ค่ำ เดือน 7 (ตรงกับวันที่ 15/16 มิถุนายน พ.ศ. 2418) เป็นโอรสของเจ้าราชบุตร (รองคำ ณ ลำปาง) ซึ่งเป็นโอรสของเจ้าอูบแก้วและเจ้าราชบุตร (มหาเทพ ณ ลำปาง) เจ้าอูบแก้วเป็นพระธิดาของพระยาชมภู (เจ้าน้อยจิตวงศ์) พระยาชมภูเป็นโอรสของพระยาเพชรเม็ง (เจ้าน้อยจิตตะ) เจ้าฟ้าเชียงราย กับเจ้าสมนา

วันที่ 24 ธันวาคม พ.ศ. 2463 ได้เลื่อนบรรดาศักดิ์เป็น *เจ้าราชบุตร จังหวัดลำปาง*

เจ้าแก้วเมืองพวนอภิเษกกับเจ้าศรีนวล ณ ลำปาง ราชธิดาในเจ้าบุญวาทย์วงษ์มานิต มีโอรส-ธิดา 6 คน ได้แก่
# เจ้าสร้อยแก้ว ณ ลำปาง
# เจ้าวงเกษม ณ ลำปาง
# เจ้าฟองสมุท ณ ลำปาง
# เจ้ามงคล ณ ลำปาง
# เจ้าบุญศรี สุคำวัง (ณ ลำปาง) (1 มิถุนายน 2458 - 5 เมษายน 2553)
# เจ้าศรีโสม ณ ลำปาง

เจ้าราชบุตร (แก้วเมืองพวน ณ ลำปาง) ป่วยเป็นวัณโรคภายใน ถึงแก่กรรมวันที่ 1 มีนาคม พ.ศ. 2468

## การรั้งนครลำปาง
เจ้าราชบุตร (แก้วเมืองพวน ณ ลำปาง) ได้รับแต่งตั้งให้รั้งนครลำปาง (หมายถึงการรักษาการในตำแหน่งเจ้าหลวง) โดยการสนับสนุนของเจ้าศรีนวล ณ ลำปาง ราชธิดาในเจ้าบุญวาทย์วงษ์มานิต กับราชเทวี เนื่องจากเจ้าบุญวาทย์วงษ์มานิตไม่มีราชโอรสกับราชเทวี มีเพียงโอรสกับเทวีองค์อื่น ๆ ซึ่งโดยหลักการแล้วการแต่งตั้งเจ้าผู้ครองนคร สมควรจะแต่งตั้งจากเจ้าขันห้าใบ ที่ดำรงฐานันดรชั้นสูงกว่า กล่าวคือ สมควรจะแต่งตั้งเจ้าราชวงศ์ (แก้วปราบเมรุ ณ ลำปาง) ซึ่งดำรงฐานันดรเป็น "เจ้าราชวงศ์"

ซึ่งแปลได้ดังนี้ "หากข้าพเจ้า (ข้าเจ้า) ถือกำเนิดมาเป็นชาย ศักดิ์และสิทธิ์ทุกอย่างจะตกเป็นของข้าพเจ้าโดยชอบธรรมและข้าพเจ้าขอใช้สิทธิ์การเป็นบุตรี (บุตรีแปลว่า เพศหญิง,ลูกเพศหญิง) เพียงคนเดียวในพ่อเจ้าบุญวาทย์ฯ ให้เจ้าราชบุตรแก้วเมืองพรวนผู้เป็นสามี เป็นผู้สืบทอดอำนาจจากพ่อข้าพเจ้าแทน"

เจ้าราชบุตร (แก้วเมืองพรวน ณ ลำปาง) แม้จะได้รับแต่งตั้งให้รั้งตำแหน่งเจ้าผู้ครองนครลำปาง และเป็นผู้รับผิดชอบมรดกของเจ้าบุญวาทย์วงษ์มานิต แต่ไม่สามารถจัดการเรื่องหนี้สินได้ เจ้าราชบุตรได้พยายามขอยืมเงินรัฐบาลไปประมูลซื้อคุ้มหลวงคืน และยังร้องขอให้รัฐบาลสยามรับซื้อคุ้มหลวงเอง แต่ในความตอนหนึ่งที่พระศรสุรราช (เปลื้อง ศาสตระรุจิ) กราบทูลอภิรัฐมนตรี เมื่อวันที่ 30 มกราคม พ.ศ. 2468 ว่าเจ้าราชบุตร ในฐานผู้จัดการมรดกจำนวนประมาณ 11 แสนบาทเศษ ได้ใช้สอยหมดเปลืองไปในทางสุรุ่ยสุร่าย คงเหลือไม่เกินกว่าร้อยละ 30 และสมเด็จพระเจ้าบรมวงศ์เธอ กรมพระยาดำรงราชานุภาพ ได้มีหนังสือกราบทูลสมเด็จพระเจ้าพี่ยาเธอ เจ้าฟ้ายุคลทิฆัมพร กรมหลวงลพบุรีราเมศวร์ กล่าวถึงเจ้าราชบุตร และเจ้าศรีนวล ว่าถึงกับสิ้นเนื้อประดาตัว มีแต่หนี้สินรุงรัง เป็นอันสิ้นหวังที่จะใช้เงินมรดกปลงศพเจ้าบุญวาทย์วงศ์มานิตได้

## เครื่องราชอิสริยาภรณ์

## ราชตระกูล



## อ้างอิง

หมวดหมู่:เจ้าผู้ครองนครลำปาง
หมวดหมู่:สกุล ณ ลำปาง
หมวดหมู่:เจ้าราชบุตร
หมวดหมู่:ผู้อ้างสิทธิในราชบัลลังก์
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:เสียชีวิตจากวัณโรค
ราชบุตร (แก้วเมืองพวน)
บางรัก

**บางรัก** อาจหมายถึง

; การปกครอง
* เขตบางรัก กรุงเทพมหานคร
** แขวงบางรัก เขตบางรัก
* ตำบลบางรัก อำเภอเมืองตรัง จังหวัดตรัง
* ตำบลบางรักน้อย อำเภอเมืองนนทบุรี จังหวัดนนทบุรี
* ตำบลบางรักใหญ่ อำเภอบางบัวทอง จังหวัดนนทบุรี
* ตำบลบางรักพัฒนา อำเภอบางบัวทอง จังหวัดนนทบุรี
** เทศบาลเมืองบางรักพัฒนา อำเภอบางบัวทอง จังหวัดนนทบุรี

; สถานีรถไฟฟ้า
* สถานีบางรักใหญ่ สถานีรถไฟฟ้าในเส้นทางรถไฟฟ้ามหานคร สายฉลองรัชธรรม 
* สถานีบางรักน้อยท่าอิฐ สถานีรถไฟฟ้าในเส้นทางรถไฟฟ้ามหานคร สายฉลองรัชธรรม 

; รายการโทรทัศน์
* บางรักซอย 9
* บ้านนี้ที่บางรัก

; ศาสนสถาน
* วัดบางรักน้อย
* วัดบางรักใหญ่

; สถาบันการศึกษา
* โรงเรียนอัสสัมชัญ บางรัก ชื่อเรียกอีกชื่อหนึ่งของ โรงเรียนอัสสัมชัญ
หนองจอก

**หนองจอก** อาจหมายถึง

; การปกครอง
* หนองจอก กรุงเทพมหานคร
** เขตหนองจอก กรุงเทพมหานคร
*** แขวงหนองจอก เขตหนองจอก กรุงเทพมหานคร
* หนองจอก จังหวัดเพชรบุรี
** อำเภอหนองจอก (ปัจจุบันได้ย้ายและเปลี่ยนชื่อไปเป็นอำเภอชะอำ)
** ตำบลหนองจอก อำเภอท่ายาง จังหวัดเพชรบุรี
*** เทศบาลตำบลหนองจอก อำเภอท่ายาง จังหวัดเพชรบุรี
*** องค์การบริหารส่วนตำบลหนองจอก อำเภอท่ายาง จังหวัดเพชรบุรี
* หนองจอก จังหวัดอุทัยธานี
** ตำบลหนองจอก อำเภอบ้านไร่ จังหวัดอุทัยธานี
*** องค์การบริหารส่วนตำบลหนองจอก อำเภอบ้านไร่ จังหวัดอุทัยธานี

; อื่น ๆ
* วัดหนองจอก (กรุงเทพมหานคร)
* โรงเรียนหนองจอกพิทยานุสสรณ์มัธยม
* สโมสรฟุตบอลเมืองทอง หนองจอก ยูไนเต็ด ชื่อเดิมของ สโมสรฟุตบอลเมืองทอง ยูไนเต็ด
เจ้าสุริยะจางวาง

**เจ้าสุริยะจางวาง** เจ้าผู้ครองนครลำปาง องค์ที่ 11 ในระหว่างปี พ.ศ. 2430 ถึงปี พ.ศ. 2436 แต่ในเอกสารทางประวัติศาสตร์ของสยาม ไม่ได้กล่าวถึงเจ้าสุริยะจางวางเลยแม้แต่น้อย

## พระประวัติ
เจ้าสุริยะจางวาง มีพระนามเดิมว่า "เจ้าคำป้อ" เป็นราชบุตรของเจ้าวรญาณรังษี กับแม่เจ้าสุวันไล ณ ลำปาง ได้ครองนครลำปางสืบต่อจากเจ้าพรหมาภิพงษธาดา เมื่อคราวที่เจ้าหลวงพรหมาภิพงษธาดา ชราภาพตั้งแต่ปี พ.ศ. 2425 เป็นต้นมา จนกระทั่งในปี พ.ศ. 2429 เจ้าหลวงพรหมาภิพงษธาดา ถึงแก่พิราลัย เจ้าสุริยะจึงได้เป็นผู้รักษาราชการเมืองนครลำปาง โดยในเอกสารบันทึกของครูบาอาโนธรรมชัย วัดปงสนุก ได้กล่าวไว้ในบันทึกประวัติวัดปงสนุกเหนือว่า "ในปี พ.ศ. 2430 ได้มีการบูรณะปฏิสังขรณ์วัดปงสนุกเหนือครั้งใหญ่ มีโยอุปัฐากคือ **พระองค์ตนเป็นเจ้าหลวงสุริยะจางวาง** และ **พระองค์ตนเป็นเจ้านรนันท์ชัยชวลิต** 

แต่ในขณะนั้นรัฐบาลทางกรุงเทพฯ พยายามที่จะปลดเจ้าสุริยะจางวาง ออกจากการเป็นเจ้าผู้ครองนครลำปาง แต่ทว่าเจ้าสุริยะไม่ยอมรับอำนาจการจัดการของรัฐบาลกรุงเทพ และยึดถือตราประจำตำแหน่งไว้ครอบครอง

กระนั้นรัฐบาลทางกรุงเทพ ก็พยายามสนับสนุนเจ้าอุปราช (นรนันท์ไชย) ให้เป็นเจ้าหลวงอีกพระองค์หนึ่งในเวลาเดียวกัน นับได้ว่าช่วงเวลาดังกล่าวนครลำปาง มีเจ้าหลวง 2 พระองค์ แต่ในบางตำราประวัติศาสตร์กล่าวว่าเจ้าหลวงสุริยะ ลาออกจากตำแหน่งเจ้าผู้ครองนครลำปางในปี พ.ศ. 2430

ครั้นเมื่อปี พ.ศ. 2436 รัฐบาลได้ส่งพระยาทรงสุรเดชขึ้นมาเป็นข้าหลวงมณฑลลาวเฉียง และพระยาทรงสุรเดช ได้เจรจากับเจ้าสุริยะจางวางจนสำเร็จและยอมสละอำนาจดังกล่าว และกับการได้รับเงินปี 3,000-4,000 รูปี

เจ้าสุริยะจางวาง มีชายาคือ

# **แม่เจ้าคำมวล** พิราลัยปีพ.ศ. 2430 มีราชโอรสคือ
#* เจ้าไชยสงคราม (ไม่ทราบนามเดิม) พิราลัย พ.ศ. 2421
# **แม่เจ้าคำบุ่ง** มีราชโอรสธิดาคือ
#* เจ้าแก้วเมืองเมา
#* เจ้าบุรีรัตน์ (บุญฤทธิ์)
#* เจ้าน้อยเมือง
#* เจ้าน้อยน้อง
#* เจ้าหญิงน้อง
# **แม่เจ้าฟองแก้ว** มีราชโอรสคือ
#* เจ้าราชบุตร (แก้วเมืองมูล) เจ้าราชบุตรเมืองพะเยา สมรสกับเจ้าบุษรา (หรือเจ้าบุษย์) ธิดาเจ้าหลวงพุทธวงศ์ เมืองพะเยา (หรือธิดาเจ้าหลวงอินต๊ะชมพู เมืองพะเยา)

## ราชตระกูล



## อ้างอิง

หมวดหมู่:เจ้านายฝ่ายเหนือ
11
หมวดหมู่:ราชวงศ์ทิพย์จักร
หมวดหมู่:ราชโอรสและราชธิดาในเจ้าผู้ครองนครลำปาง องค์ที่ 9
หมวดหมู่:ราชโอรสในเจ้าผู้ครองนครฝ่ายเหนือ
ห้วยขวาง

**ห้วยขวาง** สามารถหมายถึง
*เขตห้วยขวาง กรุงเทพมหานคร
*สถานีห้วยขวาง ในเส้นทางรถไฟฟ้ามหานคร สายเฉลิมรัชมงคล
*แยกห้วยขวาง เป็นสี่แยกจุดตัดระหว่างถนนประชาราษฎร์บำเพ็ญ กับ ถนนรัชดาภิเษก 
*ตำบลห้วยขวาง อำเภอกำแพงแสน จังหวัดนครปฐม
เจ้าฟ้าสิงหาราชธานีเจ้าฟ้าหลวงชายแก้ว

**เจ้าฟ้าสิงหาราชธานีเจ้าฟ้าหลวงชายแก้ว**  () เป็นเจ้าผู้ครองนครลำปางพระองค์ที่ 2 ทรงครองนครลำปางในปี พ.ศ. 2306 - 2317 มีพระราชโอรส 7 พระองค์ พระองค์ใหญ่สุดคือพระเจ้ากาวิละ ผู้มีบทบาทสำคัญในการกอบกู้ราชอาณาจักรล้านนาจากพม่า และต่อมาเจ้านายบุตรหลานได้ปกครองหัวเมืองฝ่ายเหนือ จึงเป็นที่มาของราชสมัญญาว่า "เจ้าเจ็ดตน" หรือ "เจ้าเจ็ดองค์"

## พระประวัติ
เจ้าฟ้าสิงหาราชธานีเจ้าฟ้าหลวงชายแก้วมีพระนามเดิมว่า**นายชายแก้ว** เป็นพระโอรสในพระยาไชยสงคราม (ทิพย์ช้าง) กับแม่เจ้าปิมปา เป็นราชบุตรองค์ที่ 2 จากจำนวนราชโอรสธิดา 6 พระองค์ เมื่อพระบิดาถึงแก่พิราลัยแล้ว ได้ขึ้นครองราชย์เป็นเจ้านครลำปางในปี พ.ศ. 2303 ต่อมาราชสำนักพม่าได้เฉลิมพระนามพระองค์เป็น**เจ้าฟ้าสิงหาราชธานีเจ้าฟ้าหลวงชายแก้ว**

### ราชโอรส-ธิดา
เจ้าฟ้าชายแก้วเษกสมรสกับนางจันทาราชเทวี มีพระราชโอรสธิดารวม 10 องค์ เป็นเจ้าชาย 7 องค์ เจ้าหญิง 3 องค์ ได้แก่
# **[[พระเจ้ากาวิละ]]** พระเจ้านครเชียงใหม่ พระองค์ที่ 1 (นับเป็น "เจ้าผู้ครองนครลำปาง องค์ที่ 3" ในตระกูลเจ้าเจ็ดตน)
# **[[พระยาคำโสม]]** พระยานครลำปาง องค์ที่ 4
# **[[พระยาธรรมลังกา]]** เจ้านครเชียงใหม่ องค์ที่ 2
# **[[พระเจ้าดวงทิพย์]]** พระเจ้านครลำปาง องค์ที่ 5
# **[[เจ้าศรีอโนชา]]** พระอัครชายาในสมเด็จพระบวรราชเจ้ามหาสุรสิงหนาท
# **เจ้าหญิงสรีวัณณา** (ถึงแก่พิราลัยแต่เยาว์)
# **[[พระยาอุปราชหมูล่า]]** พระราชมหาอุปราชานราธิบดีศรีสุวรรณฝ่ายหน้าหอคำนครลำปาง
# **[[พระยาคำฟั่น]]** พระยานครเชียงใหม่ พระองค์ที่ 3 และพระยานครลำพูน องค์ที่ 1
# **เจ้าสรีบุญทัน** (ถึงแก่กรรมตั้งแต่เยาว์) มีโอรสคือ
##เจ้าน้อยมหายศ เป็นที่เจ้าราชวงศ์นครลำพูน
# **[[พระเจ้าลำพูนไชย]]** พระเจ้าผู้ครองนครลำพูน องค์ที่ 2

## อ้างอิง
;เชิงอรรถ

;บรรณานุกรม

* 
* 
*  [พิมพ์เป็นอนุสรณ์ในงานพระราชทานเพลิงศพ พระพิจิตรโอสถ (รอด สุตันตานนท์)]
* 

หมวดหมู่:เจ้าฟ้าชาย
หมวดหมู่:เจ้าผู้ครองนครลำปาง
หมวดหมู่:ราชวงศ์ทิพย์จักร
หมวดหมู่:ราชโอรสและราชธิดาในเจ้าผู้ครองนครลำปาง องค์ที่ 1